The Stolen Eagle

The Stolen Eagle adolah episode patamo dari serial drama Inggirih-Amerika Sarikaik Rome hasia karajo samo HBO jo BBC nan disutradarai dek Michael Apted jo Mikael Salomon. Episode iko ditulih dek Bruno Heller jo dibuek dek John Milius, William J. MacDonald jo John Milius.

Episode iko patamo kali ditayangkan di Amerika Sarikaik pado tanggal 28 Agustus 2005. Samantaro itu, di Inggirih ditayangkan pado 2 November 2005.

Carito

Carito Singkek 
Katiko Caesar manyalasaian parang nan alah tajadi salamo salapan tahun, inyo marasokan kahilangan nan gadang di wakatu nan samo. Di Roma, kawan lamonyo Caesar, Pompey, diagiah nasihat dek Senat nan khawatir soal tingkek popularitas Caesar nan makin maningkek.

Carito Panjang 
Katiko Pangapuangan Alesia pado tahun 52 sabalum masehi, Centurion Lucius Vorenus dari Pasukan ka-13 maagiah parintah ka pasukannyo katiko tantara Gallic jatuah di garih katurunannyo. Indak samo jo nan dituduahkan Galia nan kacau, pasukan Romawi baparang sabana taliti sampai saurang pasukan nan nan mabuak, Titus Pullo, mamacah barisan jo manyarang karumunan pasukan Galia. Vorenus nan berang mamarintahkan inyo baliak ka formasi, tapi Pullo maajak bacakak. Kudian, tantara nan bakumpua mancaliak Pullo dilacuik jo diagiah hukuman mat dek karajonyo nan kacau.

sahari sabalunnyo, Vercingetorix, "Rajo Galia", dibao ka muko Julius Caesar jo disuruah manyarah, untuak manyalasaian Parang Galia nan alah bajalan salapan tahun. Kamanakan Caesar, Atia Julii, maagiah parintah anak laki-lakinyo Oktavianus untuak maantaan saikua kudo nan alah dibalinyo langsuang ka Caesar di Galia untuak mamastian maingeknyo di ateh pandukuang nan lain.

Caesar manarimo kaba jikok anak padusinyo, nan manikah jo kawannyo Gnaeus Pompeius Magnus nan babagi kuaso di Roma, alah maningga katiko malahian anak padusinyo. Dek ikatan darah di antaro inyo baduo, Caesar mamarintahkan mancarian bini baru untuak Pompey.

Di Senat Romawi, Cato the Younger manggarik ka Roma sasudah mandanga kaba Caesar dimakzulkan ateh tuduahan panyalahgunoaan jabatan sarato mahasuik parang sacaro indak batua. Pompey, sabagai konsul satu-satunyo nan hadir, maagiah veto untuak kaputusan itu, inyo basikareh untuak picayo ka Caesar.

Malam itu juo di teater, Scipio mamparkenalkan bininyo Cornelia Metella ka Pompey sabagai calon bini. Samantaro itu, Cato mamparingati untuak basakutu malawan Caesar sabalun talambek.

Pompey sakali lai managehan jiko indak ado ruginyo dek Caesar, walaupun sacaro pribadi, inyo tagaduah dek wibawa jo kakuasoan Caesar nan maingkek jo maagiah parintah ka salah surang budaknyo untuak pai ka Gaul. Pado malam hari di tampek bakemah Legiun ka-13 Aquila (Eagle Standard) kanai maliang dek parampok. Untuak maindari kamungkinan panurunan moral, Mark Antony maagiah parintah ka Vorenus untuak mangambiakaliahnyo. Katiko Voenus maraso misinyo ka gagal, inyo mambuek Pullo nan ditahan untuak dibebasan dari benteng untuak manolongnyo.

Di kemah, Caesar manyambuik Marcus Junius Brutus, anak tirinyo nan indak rasmi dari amaknyo adolah bini Caesar, Servilia of the Junii. Kudian, di sabuah parayoan nan digala dek Servilia, Brutus mangaku ka Pompey jikok inyo kahilangan alang nan mambuek Caesar sangek rentan dek anak buahnyo hampia mambaraontak. Di jalan manuju kamp Caesar di Gaul, Oktavianus ditawan dek parampok. Ateh pamintaan Caesar, Atia maagiah instruksi anak padusinyo Octavia untuak manikahi Pompey sasudah mancaraikan lakinyo Glabius, walaupun Octavia mamprotes dek masih sangek cinto. Atia kudian mahadirkan Octavia ka Pompey malalui sabuah parayoan jo manawarkan hubungan pranikah, nan dimanfaatkan dek Pompey.

Vorenus jo Pullo barangkek untuak mancari alang, basuo jo manyalamaikan Oktavianus dari tangan panculiknyo. Oktavianus batarimo kasih ka inyo baduo sarato bajanji untuak maagiah hadiah. Vorenus jo Pullo basuo jo budak Pompey jo alang nan manyuruak di dalam garobak parewa jo mambunuahnyo, manyadari parewa nan dibayia dek Pompey. Sabagai saurang politisi nan lihai Oktavian  manjalehan jikok misi inyo sadonyo hanyolah isyaraik, dek nan mancilok alang sabananyo marupokan safaat nan nan tasirek kapado Caesar. Parang saudaro antaro Caesar jo Pompey indak bisa lai untuak dihindari, tapi Caesar masih paralu Pompey untuak mambuek langkah supayo indak muncul nan nio maajak parang; Pompey ado kamungkinan untuak malakukan itu jiko inyo yakin ado tantara Caesar nan di ambang pambelotan ka pihak lawan. Inyo mangirimi Pompey kapalo budaknyo jo maagiah tahu inyo tantang langkah salanjuiknyo, untuak musim dingin Legiun ka-13 di Ravenna di patabehan Italia, dalam pasiapan untuak mandasak hak-haknyo ka Konsul. Pompey mamutuihan sado hubungan jo Caesar sarato maambiak Cornelia sabagai bininyo. Octavia dipamalukan dek digunoa dek Pompey jo patah hadi dek pacaraiannyo nan sio-sio, inyo mangecekan nio mati se.

Pamain sarato jo Karakter

Pangharagoan

Rujuakan